Mbaεd usan-t-id yirgazen d tlawin hedren-as-d ɣef temsalt n lwali ur asen-yegri ara azal, yerra-ten d aklan, yella yettwali-ten kan d aklan, dɣa yeceyyeε ugellid yiwen ad t-id-yawi, mi id-yiwweḍ gar ifassen-is yenna-as: «Tudert n umdan deg lmizan n Rebbi am tudert n umdan nniḍen, ihi ma yella ur tesineḍ ara amek ad twezneḍ tudrin n wigad-agi la ixeddemen di tferkiwin-ik d wurti-k, aql-i nfiɣ-k ilaq fell-ak ad teǧǧeḍ tagelda-agi i lebda».